CEO – Branding

**กุลฉัตร ฉัตรกุล ณ อยุธยา (**[**kulachatakul@gmail.com**](mailto:kulachatakul@gmail.com)**)**

**Chief Marketing Officer บริษัท มาร์เก็ตติ้งไดอ็อกไซด์ จำกัด**

CEO หรือ Chief Executive Officer เป็นเครื่องมือชั้นดีในการทําให้ Corporate Branding ประสบความสําเร็จ จัดเป็น วิธีการสร้างตราสินค้า (Branding) อีกชนิดหนึ่งที่จะทําให้ผู้บริโภคเกิดความเลื่อมใส ศรัทธาในตัวสินค้า โดยใช้งบประมาณที่ค่อนข้างต่ำ วิธีการคือพยายามให้ผู้บริหารบริษัทหรือผู้นําองค์กรเป็น Spokesperson ในการสื่อสาร นําเสนอสาระทางธุรกิจ สร้างภาพลักษณ์ที่ดีให้กับองค์กร คุณสมบัติของบุคคลคนนี้จะต้องมีความสามารถในการสื่อสาร มีบุคลิกที่น่าเชื่อถือ จริงใจ มีพรสวรรค์ พูดอย่างมีสาระ มีไหวพริบที่จะสามารถเรียบเรียงเรื่องราว และถ่ายทอดให้คนทั่วไปเข้าใจได้ รู้จักกาละเทศะที่เหมาะสมทั้งเรื่องและเวลาที่จะพูด ต้องเป็นคนจัดการเก่ง แก้ไขปัญหาเฉพาะหน้าได้ดี และต้องมีภาพพจน์ที่ดีอย่างเสมอต้นเสมอปลาย ทั้งต่อหน้าและลับหลัง

การใช้ผู้บริหารมาเป็นเครื่องมือสื่อสารตราสินค้า นอกจากจะไม่สิ้นเปลืองงบประมาณแล้ว ผู้บริหารเป็นผู้นำทางความคิด เป็นผู้นำในบทบาทที่น่าเชื่อถือ (Role Model) ด้วยประสบการณ์และผลงานที่สำเร็จสมควรค่าแก่การเป็นแบบอย่าง ก่อให้เกิดความได้เปรียบในเรื่องของคุณค่าธุรกิจที่ขับเคลื่อนอย่างเต็มที่ด้วยตัวของ CEO เอง จะเอง ่าแก่การ---ที่สำเร็จน่าเป็นแบบรของแบรนด์อิชิตัวก็จะมีื่อเกือบทุกแขนงเกิดคุณค่าต่อธุรกิจที่ลูกค้ารู้สึกไว้ใจเพราะ CEO ลงมือดำเนินธุรกิจด้วยตนเอง เกิดผลดีต่อบริษัทในด้านงบประมาณและความประหยัด แต่ทั้งนี้ CEO ของ Brand นั้นๆ จะต้องสะสมคุณงามความดี มีส่วนร่วมในทุกๆกิจกรรมของบริษัทและให้เวลากับสังคมอย่างต่อเนื่อง อาศัยเครื่องมือสื่อสารสมัยใหม่ที่ทำให้ตนเองและตราสินค้ามีโอกาสอยู่ในพื้นที่ของข่าวในหลายๆสำนักอย่างสม่ำเสมอ ตัวอย่าง CEO Branding ที่ประสบความสําเร็จ เช่น Bill Gates : CEO Branding รายแรกๆ ของโลกด้วยมาดนักธุรกิจหรูที่เปิดตัวผลิตภัณฑ์ซอฟท์แวร์ดังๆ ของ Microsoft ด้วยตนเองบนเวทีเสมอ Steve Jobs ด้วยมาดวิศวกรเซอร์ๆ กับเสื้อผ้าคอเต่า สวมกางเกงยีนส์ที่เป็นอัตลักษณ์จนคนทั่วโลกเลียนแบบกับการเปิดตัว Hardware รูปร่างแปลกๆ ของ Apple เช่น Macintoch , i-pod , i-phone , i-pad ด้วยตนเองบนเวทีทุกครั้งเช่นกัน Mark Zuckerberg ได้Copy รูปแบบการทำงานของทั้ง Bill และ Jobs เป็น Role Model ในการเป็น CEO Branding ของ Mark Zuckerberg ในการสร้าง Brand Social Network ระดับโลกอย่าง Facebook ในโลกปัจจุบัน ส่วน Richard Branson CEO ของสายการบิน Virgin ที่มีภาพลักษณ์ของการเป็น CEO Branding อย่างสมบูรณ์แบบด้วยการนำตนเองออกไปยังทุกสื่อในการทำธุรกิจ  เขามีความเป็นตัวของตัวเองสูงมาก เขารู้จักใช้การสร้างตัวเองในทุกขั้นตอน จนตัวเขาเองกลายเป็น Brand ที่มีคนรู้จักและสนใจโดยไม่ต้องจ้างดารา ดังๆ มาเป็นพรีเซ็นเตอร์แก่สินค้าของเขาเลย Brand “เวอร์จิ้น” จึงกลายเป็นที่รู้จักของคนทั่วไปอยู่เสมอโดยไม่ต้องเสียค่าโฆษณาอะไรเลย Branson เคยกล่าวว่า “My Employee is the 1st , Customer is the 2nd” ด้วยเหตุนี้เขาจึงประสบความสำเร็จเป็นอย่างมากในการเป็นผู้บริหารที่ทำให้พนักงานในองค์กรมีสำนึกในการเป็นคนชุมชนเดียวกัน จึงทำให้พนักงานรักองค์กรมาก เขาพยายามให้พนักงานในองค์กรทำงานในเวอร์จิ้นด้วยความสนุกและมีความสุข เขาเชื่อว่าถ้าเปลี่ยนงานให้กลายเป็นการผจญภัยที่น่าตื่นเต้น จะทำให้ทัศนคติและผลงานของพนักงานต่างจากเดิม ทุกวันนี้ แบรนสันยังคงทำหน้าที่เป็นประธานของเวอร์จิ้นกรุ๊ปที่ดูแลพนักงานถึง 35,000 คน ในขณะที่ประเทศไทย ผู้บริหารที่เป็น CEO Branding มีมากหน้าหลายตา อาทิ คุณโชค บุลกุล เจ้าของธุรกิจฟาร์มโชคชัย ที่ประสบความสําเร็จด้วยการโปรโมทตนเองไปในทุกสื่อ จุดเริ่มต้นมาจากต้องการประหยัดงบประมาณในการโฆษณาและการสื่อสารการตลาด คุณโชคเป็น CEO Branding ด้วยบุคลิกลักษณะ ท่าทาง หน้าตา รูปร่าง การแต่งกายต่างๆ ที่สะท้อนถึงความเป็น Brand โชคชัยฟาร์ม ประกอบกับ น้ำเสียง และลีลาการพูดอย่างสุขุม นุ่มลึกสมกับมาดชายชาตรี ช่วยส่งเสริมให้ทั้ง Corporate Brand และ Product Brand ของฟาร์มโชคชัยมีความเข้มแข็งขึ้นมาได้ คุณปัญญา นิรันดร์กุล CEO ของ Workpoint เติบโตมาจากการเป็นนักแสดง จึงไม่แปลกที่ภาพของเขาจะปรากฏอยู่บนสื่อเกือบทุกแขนง จนกลายเป็นสัญลักษณ์ของ “Workpoint” แบบชนิดที่แยกจากกันไม่ได้ ส่วนอีกคนก็ดังเป็นพลุแตก เราจะได้ยินชื่อของเขาเสมอเมื่อประเทศไทยเกิดภัยพิบัติ แผ่นดินไหว น้ำท่วม จะต้องปรากฏชื่อของ ตัน ภาสกรนที ในนามของ”แบรนด์อิชิตัน ซึ่งไม่ว่าจะเป็นการโฆษณาหรือโปรโมชั่นแจก I-Phone แจกทองหรือเงินล้านของชาเขียวแบรนด์อิชิตันก็จะมี CEO คนนี้ปรากฏอยู่ในทุกสื่ออย่างโดดเด่นเสมอ นี่คือวิธีการที่ CEO ขับเคลื่อนแบรนด์ที่มีคุณค่าของตนเองอย่างทรงพลัง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*